**แนวทางการปฏิบัติเกี่ยวกับการตั้งด่านตรวจ จุดตรวจ และจุดสกัด**

|  |
| --- |
| **หลักปฏิบัติ 1. เมื่อไม่มีการตั้งจุดตรวจ จุดสกัด ห้ามมิให้เจ้าหน้าที่ตำรวจผู้ใดหยุดรถเพื่อทำการตรวจ**  **เว้นแต่พบความผิดซึ่งหน้า และต้องไม่เป็นไปในลักษณะการซุ่มจับอย่างเด็ดขาด**  **2. การจับกุมผู้กระทำผิดกฎหมายที่เกี่ยวข้องกับการจราจรให้ดำเนินการในกรณีเป็น**  **ความผิดชัดแจ้ง ก่อให้เกิดปัญหาการจราจร หรือความไม่ปลอดภัยในการใช้รถใช้ถนน**  **โดยต้องไม่กลั่นแกล้ง หรือหาเหตุในการจับกุม ในการจับกุมและออกใบสั่งจะต้อง**  **ดำเนินการให้เสร็จสิ้นโดยเร็ว**  **3. กรณีพบการกระทำผิด และมีการจับกุมในความผิดซึ่งหน้า และอยู่ในอำนาจพนักงาน**  **สอบสวนสามารถเปรียบเทียบปรับได้ หากต้องการอำนวยความสะดวกแก่ผู้ถูกจับกุม**  **ณ บริเวณจุดตรวจ จะต้องจัดให้มีพนักงานสอบสวนเพื่อเปรียบเทียบปรับ ณ บริเวณ ด่านตรวจ จุดตรวจด้วย** |

**๑. ประเภทและความหมาย**

|  |  |
| --- | --- |
| **ประเภท** | **ความหมาย** |
| ด่านตรวจ | สถานที่ทำการที่เจ้าพนักงานตำรวจออกปฏิบัติหน้าที่ในการตรวจค้นเพื่อจับกุมผู้กระทำความผิดในเขตทางเดินรถ (ความหมายตาม พ.ร.บ. จราจรทางบก พ.ศ.๒๕๒๒) หรือทางหลวง (ความหมายตาม พ.ร.บ.ทางหลวง พ.ศ.๒๕๓๕) โดยระบุสถานที่ไว้ชัดเจนเป็นการถาวร การตั้งด่านตรวจจะต้องได้รับอนุมัติจาก ครม. หรือผู้มีอำนาจตามกฎหมายว่าด้วยทางหลวง หรือ กอ.รมน. แล้วแต่กรณี |
| จุดตรวจ | สถานที่ที่เจ้าพนักงานตำรวจออกปฏิบัติหน้าที่ตรวจค้นเพื่อจับกุมผู้กระทำความผิดในเขตทางเดินรถหรือทางหลวงในกรณีปกติเป็นการชั่วคราว โดยมีกำหนดระยะเวลาเท่าที่มีความจำเป็นอย่างยิ่งในการปฏิบัติหน้าที่ดังกล่าว แต่ต้องไม่เกิน ๒๔ ชั่วโมง และเมื่อเสร็จสิ้นภารกิจแล้วจะต้องยุบเลิกจุดตรวจดังกล่าวทันที |
| จุดสกัด | สถานที่ที่เจ้าพนักงานตำรวจออกปฏิบัติหน้าที่ตรวจค้น เพื่อจับกุมผู้กระทำความผิดในเขตทางเดินรถหรือทางหลวง ในกรณีที่มีเหตุการณ์ฉุกเฉินหรือจำเป็นเร่งด่วนเกิดขึ้นเป็นการชั่วคราวและจะต้องยุบเลิกเมื่อเสร็จสิ้นภารกิจดังกล่าว |

**๒. ข้อพิจารณาก่อนการตั้งด่านตรวจ จุดตรวจ หรือจุดสกัด**

ห้ามตั้งด่านตรวจ จุดตรวจหรือจุดสกัด ในเขตทางเดินรถหรือทางหลวง เว้นแต่ได้รับอนุมัติจากผู้มีอำนาจ

|  |  |
| --- | --- |
| **ประเภท** | **ผู้มีอำนาจอนุมัติ / ข้อพิจารณา** |
| ด่านตรวจ | ครม. / ผู้มีอำนาจตามกฎหมายว่าด้วยทางหลวง / กอ.รมน.  แล้วแต่กรณี โดยให้ถ่ายสำเนาคำสั่งติดแสดงให้ประชาชนทั่วไปได้รับทราบ |
| จุดตรวจ | ผู้บังคับบัญชาตั้งแต่ชั้น ผบก. ขึ้นไป **หรือ หน.สน./สภ. เสนอแผนการตั้งจุดตรวจของ สน./สภ. ไปยัง บก./ภ.จว. เพื่อขอความเห็นชอบ** โดยพิจารณาว่า  - เป็นกรณีที่มีเหตุผลความจำเป็นอย่างยิ่ง  - ต้องมีกำหนดระยะเวลาไม่เกิน ๒๔ ชั่วโมง  **โดย หน.จุดตรวจต้องเป็นนายตำรวจระดับสัญญาบัตร และถ่ายสำเนาแผน/คำสั่ง ในการตั้งจุดตรวจ ใส่แฟ้มไว้เพื่อแสดงให้ประชาชนหรือผู้ที่มีความประสงค์ขอตรวจสอบได้ ณ บริเวณที่ตั้งจุดตรวจ** |
| จุดสกัด | ผู้บังคับบัญชาตั้งแต่ระดับ หัวหน้าสถานีตำรวจหรือผู้รักษาราชการแทนขึ้นไป  - เฉพาะกรณีที่มีเหตุการณ์ฉุกเฉิน หรือจำเป็นเร่งด่วนเกิดขึ้น  - มีกำหนดระยะเวลาเท่าที่มีเหตุการณ์ฉุกเฉินหรือจำเป็นเร่งด่วนดังกล่าวยังคงมีอยู่เท่านั้น  **และให้ทุกสถานีจัดทำสมุดควบคุมการตั้งจุดสกัดโดยให้มีรายละเอียดว่ามีเหตุอะไร เหตุเกิดที่ไหน เมื่อใด เริ่มปฏิบัติเมื่อใด สิ้นสุดเมื่อใด ใครเป็นผู้สั่งอนุมัติ เก็บรักษาไว้ที่ห้องปฏิบัติการสื่อสารประจำสถานี** |

**๓. วิธีปฏิบัติในการตั้งด่านตรวจ จุดตรวจ หรือจุดสกัด และระดับโทษหากมีการฝ่าฝืน**

| **ขั้นตอน** | **วิธีการ** | **ผู้รับผิดชอบ** |
| --- | --- | --- |
| **เตรียมการปฏิบัติ** | ให้ทุก บก./ภ.จว. จัดทำแผนการตั้งจุดตรวจให้ชัดเจนและครอบคลุมพื้นที่ โดยมีรายละเอียดเกี่ยวกับสถานที่ตั้งจุดตรวจ ช่วงเวลา กำลังพลที่ใช้ และผู้ควบคุม | ผู้บังคับบัญชาระดับ บก./ภ.จว. |
| ประสานการปฏิบัติระหว่างหน่วยใกล้เคียงที่มีเขตพื้นที่รับผิดชอบติดต่อกันให้ชัดเจน **มิให้เกิดความซ้ำซ้อน ทำให้เกิดปัญหาการจราจร และเกิดความเดือดร้อนแก่ประชาชน** โดยพื้นที่ติดต่อระหว่าง บก./ภ.จว. ต้องมอบหมาย รอง ผบก.น./ภ.จว. ที่รับผิดชอบงานป้องกันปราบปรามอาชญากรรม ประสานงานกันโดยใกล้ชิด และส่งแผนการปฏิบัติให้ บช./ภ. ตรวจสอบก่อนการปฏิบัติทุกเดือน (รอง ผบช. (รับผิดชอบงานป้องกันปราบปรามอาชญากรรม) กำหนดแผนการตั้งจุดตรวจในภาพรวมของหน่วย ผบก.น. ภ.จว. ทล. และ จร. กำหนดแผนการตั้งจุดตรวจในพื้นที่รับผิดชอบ) | ผู้บังคับบัญชา  -บช./ภ.  -บก./ภ.จว.  -หน.สน./สภ. |
| **การดำเนินการ เพื่อให้สอดคล้องกับการปฏิบัติงานของสายตรวจ**  **บช.น.**  -สน. ที่มีเขตตรวจตั้งแต่ ๔ เขตตรวจขึ้นไป ให้ตั้งจุดตรวจ (ว.๔๓) ผลัดละ ๑ ครั้งๆละไม่น้อยกว่า ๑ ชม. โดยมีกำลังเจ้าหน้าที่ประจำจุดตรวจ ไม่น้อยกว่า ๘ นาย และจัดอุปกรณ์เต็มรูปแบบตามยุทธวิธี  -สน. ที่มีเขตตรวจน้อยกว่า ๔ เขตตรวจ ให้ตั้งจุดตรวจ (ว.๔๓) อย่างน้อยผลัดละ ๑ ครั้งๆละไม่น้อยกว่า ๓๐ นาที โดยมีกำลังเจ้าหน้าที่ประจำจุดตรวจ ไม่น้อยกว่า ๔ นาย และต้องแสดงตัวอย่างเปิดเผย พร้อมจัดอุปกรณ์เท่าที่มีความจำเป็น  -ในเส้นทางถนนวิภาวดี ที่มีกลุ่มวัยรุ่นรวมกลุ่มขับขี่รถจักรยานยนต์ ก่อความความเดือดร้อนรำคาญ หรือข่มขู่ให้ผู้อื่นหวาดกลัว รวมทั้งอาจมีการพกพาอาวุธและยาเสพติด เพื่อบรรเทาความเดือดร้อนของประชาชนผู้ใช้ทางร่วมกัน ให้พิจารณาตั้งจุดตรวจ (ว.43) โดยมีกำลังให้เพียงพอที่สามารถระงับยับยั้งและป้องกันการก่อเหตุได้อย่างมีประสิทธิภาพ ตลอดจนช่วงเวลาที่เหมาะสมเพื่อไม่ให้กระทบต่อสภาพการจราจร  **ภ.๑-๙ และ ศชต.**  -สภ.เมือง และ สภ.ที่มีแห่งท่องเที่ยวที่สำคัญ และมีประชาชนอาศัยอยู่อย่างหนาแน่น ให้ตั้งจุดตรวจ ( ว.43) อย่างน้อยผลัดละ 1 ครั้งๆ ละ ไม่น้อยกว่า 1 ชม. โดยมีกำลังเจ้าหน้าที่ประจำจุดตรวจ ไม่น้อยกว่า 8 นาย จัดอุปการณ์เต็มรูปแบบตามยุทธวิธี  -สภ. (ยกเว้น สภ.เมือง หรือ สภ.ที่มีแห่งท่องเที่ยวที่สำคัญ และมีประชาชนอาศัยอยู่อย่างหนาแน่น ให้ตั้งจุดตรวจ) ให้ตั้งจุดตรวจ (ว.43) อย่างน้อยผลัดละ 1 ครั้งๆ ละไม่น้อยกว่า 30 นาที โดยมีกำลังเจ้าหน้าที่ประจำจุดตรวจ ไม่น้อยกว่า 4 นาย และต้องแสดงตัวอย่างเปิดเผยพร้อมจัดอุปกรณ์เท่าที่มีความจำเป็น หรือกรณีมิได้มีการจัดสายตรวจเป็นเขตตรวจ (จัดสายตรวจตำบล) ให้สายตรวจตำบลออกตรวจสัมพันธ์ในพื้นที่รับผิดชอบไม่น้อยกว่า 4 บ้าน/วัน และจัดทำหลักฐานการตรวจสัมพันธ์ไว้ สามารถแสดงได้เมื่อผู้บังคับบัญชาเรียกตรวจ  **ให้ บก./ภ.จว. พิจารณาการตั้งจุดตรวจค้น (ว.43)** ของ สน./สภ. ที่มีพื้นที่ติดต่อกันเป็น สน./สภ. ที่มีเขตตรวจน้อยกว่า 4 เขตตรวจ ปรับรวมให้เป็นจุดตรวจร่วม ผลัดละ 1 ครั้งๆ ละไม่น้อยกว่า 1 ชม. โดยมีกำลังเจ้าหน้าที่ประจำจุดตรวจ ไม่น้อยกว่า 8 นาย จัดอุปการณ์เต็มรูปแบบตามยุทธวิธี | รอง ผกก./สว.  นายตำรวจชั้นสัญญาบัตร  นายตำรวจชั้นสัญญาบัตร  รอง ผกก./สว.  นายตำรวจชั้นสัญญาบัตร  เจ้าหน้าที่ตำรวจ  ผบก.น./ภ.จว. |
| **การแต่งกาย**  -รอง ผกก. สว. หรือ รอง สว. ที่ทำหน้าที่เป็นหัวหน้าควบคุม การแต่งกายปกติเสื้อเชิ้ตคอพับกากี สวมหมวกทรงอ่อนสักหลาดสีดำ (แบเรต์) ตามระเบียบที่กำหนด  -เจ้าหน้าที่ตำรวจผู้ปฏิบัติ การแต่งกาย เครื่องแบบปกติเสื้อเชิ้ตคอพับกากี และสวมหมวกตามที่หน่วยต้นสังกัดกำหนดตามความเหมาะสมกับสภาพพื้นที่เพื่อให้เกิดการคล่องตัวในการปฏิบัติงาน | หน.สน./สภ. |
| **สถานที่ตั้งจุดตรวจและจุดสกัด**  ให้คำนึงถึงสภาพการจราจร ความปลอดภัย  ของผู้ใช้รถใช้ถนนและเจ้าหน้าที่ตำรวจเป็นสำคัญ โดยจะต้องเป็นสถานที่เปิดเผยป้องกันความเคลือบแคลงสงสัยจากประชาชน | หน.สน./สภ. |
| จัดเตรียมวัสดุอุปกรณ์ทุกชนิดที่ใช้สำหรับการตั้งจุดตรวจไว้อย่างครบถ้วนและพร้อมใช้การได้ตลอดเวลา | หน.สน./สภ. |
| มีแผงกั้นที่มีเครื่องหมายการจราจรว่า “หยุด” โดยให้เป็นไปตามมาตรฐานที่ด่านตรวจหรือจุดตรวจ จะต้องมีในการติดตั้งป้ายและเครื่องหมายจราจร | หน.สน./สภ.  หน./ผู้ควบคุมฯ |
| มีแสงไฟส่องสว่างในเวลากลางคืน ต้องให้มองเห็นได้อย่างชัดเจนในระยะไม่น้อยกว่า ๑๕๐ เมตร ก่อนถึงจุดตรวจ | หน.สน./สภ.  หน./ผู้ควบคุมฯ |
| มีแผ่นป้ายแสดงยศ ชื่อ นามสกุล และตำแหน่งของหัวหน้าเจ้าหน้าที่ตำรวจที่ประจำด่านตรวจและจุดตรวจ | หน.สน./สภ.  หน./ผู้ควบคุมฯ |
| มีแผ่นป้ายแสดงข้อความว่า “หากพบเจ้าหน้าที่ทุจริต หรือประพฤติมิชอบให้แจ้งผู้บังคับการ โทร..........” (ให้ใส่หมายเลขโทรศัพท์ของ ผบก.ไว้) ซึ่งต้องมองเห็นได้อย่างชัดเจนในระยะไม่น้อยกว่า ๑๕ เมตร | หน.สน./สภ.  หน./ผู้ควบคุมฯ |
| กรณีสนธิกำลังเจ้าหน้าที่จากหน่วยงานอื่น หรือเจ้าหน้าที่อาสาสมัคร ให้ชี้แจงผู้ร่วมปฏิบัติให้เข้าใจอำนาจหน้าที่ รวมทั้งการแต่งกายของอาสาสมัครต่างๆ จะต้องมีสัญลักษณ์หรือเครื่องหมายบอกฝ่ายที่ไม่ทำให้ประชาชนเกิดความสับสน | หน./ผู้ควบคุมฯ |
| **ก่อนตั้งด่านตรวจ จุดตรวจ** ให้ หน. หรือผู้ควบคุมอบรมชี้แจง ข้อห้ามต่างๆ และซักซ้อมการปฏิบัติให้เป็นไปตามยุทธวิธีตำรวจก่อนปฏิบัติทุกครั้ง โดยเน้นให้ใช้ความระมัดระวัง และต้องไม่ประมาทพร้อมทั้งการใช้กริยาวาจาที่สุภาพเป็นพิเศษ **กรณีเกิดปัญหาให้ หน./ผู้ควบคุมจุดตรวจเท่านั้น**เป็นผู้ตอบคำถาม **แก้ปัญหา** หรือแก้ไขสถานการณ์ในขณะนั้นให้เป็นไปด้วยความเรียบร้อย แล้วรายงานให้ผู้บังคับบัญชาทราบหลังเสร็จสิ้นการปฏิบัติ และให้ผู้บังคับบัญชารีบประชาสัมพันธ์ หรือชี้แจงข้อเท็จจริง ให้ประชาชนโดยทั่วไปทราบโดยทันที | - ผู้บังคับบัญชาที่รับผิดชอบประจำด่านตรวจ จุดตรวจ  หน.สน./สภ. หรือ บก./ภ.จว. |
| เป้าหมายการปฏิบัติให้มุ่งเน้นเฉพาะการป้องกันปราบปรามอาชญากรรมทั่วไป และความผิดเกี่ยวกับยาเสพติดให้โทษ และเป็นมาตรการเสริม/สนับสนุนการปฏิบัติของด่านความมั่นคง | หน.สน./สภ.  หน./ผู้ควบคุมฯ |
| **ขณะปฏิบัติ** | เมื่อเริ่มต้นปฏิบัติหน้าที่ให้รายงานทาง ว.ให้ผู้บังคับบัญชาผู้สั่งอนุมัติให้ตั้งจุดตรวจหรือจุดสกัดดังกล่าว และผู้บังคับบัญชาของสถานีนั้นๆทราบ | เจ้าหน้าที่ตำรวจประจำจุดตรวจ/  จุดสกัด |
| การตรวจค้น จับกุม ต้องปฏิบัติตามประมวลกฎหมายวิธีพิจารณาความอาญา และประมวลระเบียบการตำรวจเกี่ยวกับคดี ว่าด้วยการนั้น โดยเคร่งครัด | เจ้าหน้าที่ตำรวจประจำจุดตรวจ/  จุดสกัด |
| ผลัดเปลี่ยนหมุนเวียนกันออกตรวจสอบการปฏิบัติหน้าที่ของเจ้าหน้าที่ตำรวจประจำด่านตรวจ จุดตรวจ หรือจุดสกัด ในพื้นที่รับผิดชอบ | ผู้บังคับบัญชาระดับตั้งแต่ สว. ขึ้นไป |
| เอาใจใส่กวดขันดูแลการปฏิบัติของเจ้าหน้าที่ตำรวจผู้ใต้บังคับบัญชาของตน มิให้ฉวยโอกาสขณะปฏิบัติหน้าที่ เรียกหรือรับผลประโยชน์จากผู้ใช้รถที่กระทำผิดกฎหมาย หรือไปดำเนินการจัดตั้งจุดตรวจ หรือจุดสกัดในเขตเดินรถหรือทางหลวง โดยมิได้รับคำสั่งจากผู้มีอำนาจ เพื่อแสวงหาผลประโยชน์โดยมิชอบ และหากตรวจพบว่าเจ้าหน้าที่ตำรวจผู้ใดประพฤติมิชอบในลักษณะดังกล่าว ก็ให้รีบพิจารณาดำเนินการกับเจ้าหน้าที่ผู้นั้นไปตามอำนาจหน้าที่ ทั้งทางวินัยและทางอาญา แล้วรายงานให้ผู้บังคับบัญชาตามลำดับชั้นจนถึง ตร. ทราบโดยมิชักช้า การรายงานดังกล่าวให้ระบุ ยศ นาม ตำแหน่ง ของข้าราชการตำรวจผู้กระทำผิด พร้อมกับรายละเอียดเกี่ยวกับลักษณะและพฤติการณ์แห่งการกระทำความผิดให้ละเอียดชัดเจน | ผู้บังคับบัญชาระดับตั้งแต่ สว. ขึ้นไป  ผู้บังคับบัญชาที่รับผิดชอบประจำด่านตรวจ จุดตรวจ จุดสกัด |
| **เสร็จสิ้นภารกิจ**  **และการรายงานผลการปฏิบัติ** | รายงานทาง ว. ให้ผู้บังคับบัญชาผู้สั่งอนุมัติให้ตั้งจุดตรวจจุดสกัดดังกล่าวทราบ  รายงานผลการปฏิบัติเป็นลายลักษณ์อักษร (ให้ ทุกหน่วยใช้แบบรายงานตามที่ ตร.กำหนด สามารถดาวน์โหลดได้ที่ [www.thaicrimes.org](http://www.thaicrimes.org)) เสนอผู้บังคับบัญชาตามลำดับชั้น จนถึงผู้สั่งอนุมัติภายในวันถัดไปเป็นอย่างช้า  -ให้ทุก สน./สภ. จัดทำสมุดควบคุมผลการปฏิบัติไว้เป็นหลักฐาน และสรุปรายงานผลการปฏิบัติในรอบเดือนให้ บก./ภ.จว. ทราบทุกวันที่ ๑ ของเดือน  -ให้ บก./ภ.จว. สรุปรายงานผลการปฏิบัติในรอบเดือนให้ บช./ภ. ทราบทุกวันที่ ๕ ของเดือน  -ให้ บช./ภ. รายงานให้ ตร.(ผ่าน ผอ.สยศ.ตร.) ทราบทุกวันที่ ๑๐ ของเดือน ในรูปแบบไฟล์ Excel ทางจดหมายอิเล็กทรอนิกส์ [ccpd\_07@hotmail.co.th](mailto:ccpd_07@hotmail.co.th) ครั้งแรกรายงาน 10 ก.พ. 60 | หน./ผู้ควบคุมจุดตรวจ จุดสกัด  หน./ผู้ควบคุมจุดตรวจ จุดสกัด  หน.สน./สภ.  บก./ภ.จว.  บช./บก. |
| **การตรวจสอบและประเมินผลการปฏิบัติ** | ให้ผู้บังคับบัญชาทุกระดับ ลงไปควบคุมตรวจสอบการปฏิบัติโดยใกล้ชิด เพื่อให้การปฏิบัติเป็นไปด้วยความเรียบร้อย |  |
| สรุปปัญหา ข้อขัดข้อง และสาเหตุที่ทำให้เจ้าหน้าที่ตำรวจได้รับบาดเจ็บหรือเสียชีวิตจากการปฏิบัติหน้าที่ในขณะตั้งด่านตรวจ จุดตรวจ และจุดสกัด นำไปกำชับการปฏิบัติของเจ้าหน้าที่ตำรวจให้เกิดความปลอดภัย ลดความสูญเสีย และใช้เป็นแนวทางพัฒนายุทธวิธีในการตั้งด่านตรวจ จุดตรวจ และจุดสกัด ให้มีประสิทธิภาพยิ่งขึ้น | บช./บก. |
| หากปรากฏว่าผู้บังคับบัญชาระดับตั้งแต่กองบังคับการหรือเทียบเท่าขึ้นไปหรือตำรวจหน่วยอื่น สืบสวนข้อเท็จจริงจนปรากฏชัดเจนหรือตรวจตราพบว่ามีเจ้าหน้าที่ตำรวจที่ด่านตรวจ จุดตรวจ หรือจุดสกัดใดมีพฤติการณ์มิชอบ (ฉวยโอกาสขณะปฏิบัติหน้าที่ เรียกหรือรับผลประโยชน์จากผู้กระทำผิดกฎหมาย หรือตั้งจุดตรวจ หรือจุดสกัดในเขตทางเดินรถหรือทางหลวง โดยมิได้รับคำสั่งจากผู้มีอำนาจวิธีการเพื่อแสวงหาผลประโยชน์โดยมิชอบ) หรือจับกุมตัวได้ โดยลักษณะของพฤติการณ์เป็นการกระทำร่วมกันหลายคน และ/หรือเป็นระยะเวลาต่อเนื่องกันหลายวัน ให้ผู้บังคับบัญชาพิจารณาลงโทษทางวินัยแก่เจ้าหน้าที่ตำรวจซึ่งกระทำผิดดังกล่าวฐานบกพร่องละเลยไม่เอาใจใส่ดูแลผู้ใต้บังคับบัญชาของตนอีกส่วนหนึ่งด้วย | ผู้บังคับบัญชาของเจ้าหน้าที่ตำรวจที่กระทำผิด |
| กรณีมีข่าวปรากฏทางสื่อมวลชน เกี่ยวกับกรณีเจ้าหน้าที่ตำรวจมีพฤติการณ์ที่ไม่เหมาะสมหรือส่อไปในทางทุจริตหรือแสวงหาผลประโยชน์โดย มิชอบ ให้พิจารณาดำเนินการทั้งทางวินัยและทางอาญาไปตามความชัดเจนของพยานหลักฐานที่ปรากฏอย่างเฉียบขาด กรณีไม่ปรากฏพยานหลักฐานแต่เชื่อได้ว่าเจ้าหน้าที่ตำรวจผู้นั้นมีพฤติการณ์ส่อไปในทางทุจริตหรือแสวงหาผลประโยชน์โดยมิชอบ ให้พิจารณาดำเนินการทางปกครองทุกราย | ผู้บังคับบัญชาของเจ้าหน้าที่ตำรวจซึ่งมีพฤติการณ์ที่ไม่เหมาะสมหรือส่อไปในทางทุจริตหรือแสวงหาผลประโยชน์โดยมิชอบ |
| สุ่มตรวจการปฏิบัติของเจ้าหน้าที่ตำรวจในการตั้งด่านตรวจ จุดตรวจ และจุดสกัด หากพบเจ้าหน้าที่ตำรวจมีพฤติการณ์ที่ไม่เหมาะสมหรือส่อไปในทางทุจริตหรือแสวงหาผลประโยชน์โดยมิชอบ ให้ดำเนินการทั้งทางวินัยและอาญาโดยเฉียบขาด แล้วรายงานให้ ตร. ทราบ | จต. |
| กำกับ ดูแล และตรวจสอบผลการปฏิบัติตามแนวทางฯ นี้ หากพบเจ้าหน้าที่ตำรวจผู้ใดฝ่าฝืนไม่ปฏิบัติตามให้รายงาน ตร. (ผ่าน สยศ.ตร.) ทราบในเบื้องต้นทันที แล้วรายงานผลการพิจารณาลงโทษเมื่อดำเนินการเสร็จสิ้นทุกราย | ผบช.น. ภ.๑-๙ ศชต. ก. ปส. ตชด. และ จตร.(หน.จต.) |
| ประเมินผลการปฏิบัติโดยสำรวจความพึงพอใจของประชาชนต่อการปฏิบัติงานของเจ้าหน้าที่ตำรวจในการตั้งด่านตรวจ จุดตรวจ จุดสกัด ในภาพรวมของ ตร. ทุก ๖ เดือน หรือ ๑ ปี ตามความเหมาะสม แล้วรายงานให้ผู้บังคับบัญชาระดับ ตร. ที่เกี่ยวข้องทราบ | สยศ.ตร. (วจ.) |